তারপর স্রোতের তোড়ে সেও ডুবে যায়, কিন্তু পরক্ষণেই পানির ভেতর থেকে বেরিয়ে এসে সাঁতার কেটে কেটে ছেলেটার দিকে এগোতে থাকেন। সেই ছেলেটিও ভাসতে ভাসতে দুর্বল হয়ে হঠাৎ ভাগ্যক্রমে একটি বিদ্যুৎতিক খুটি পেয়ে তাকে আকড়ে ধরে। বাঁচার জন্য চিৎকার করতে থাকে। তখন সুব্রত সিনহা অনেক কষ্টে মৃতপ্রায় ছেলেটির কাছে গিয়ে তাকে ধরে কোনক্রমে সাঁতার কটে কেটে বড় রাস্তার ধারে নিয়ে আসে। তখন অনেকেই পরে টেনে তুলে দুজনকে নিরাপদ জায়গায় নিয়ে যায়। মুঠোফোনে সুব্রত সিনহার সাথে আলাপ করলে জানান , ছেলেটি চিৎকার করে ভেসে যাচ্ছে দেখে প্রথমে পানিতে নেমে কিছুদুর যাবার পর ভয়ে উঠে আসি, পরে আবার মনে সাহস যোগাই একটি প্রাণ যদি বাঁচে আবার ঝঁপিয়ে পড়ি পানিতে,যারা রাস্তায় ছিলেন টর্চলাইটের আলো দিয়ে সাহায্য করেছিলেন । ছেলেটাকে বাঁচাতে সক্ষম হই । তখন তাড়াহুড়ায় এমন সময়ে ছেলের নাম জানতে পারিনি, পরে জানতে পারেন ছেলেটি আদমপুর বন্দরগাঁও গ্রামের রেজাউল মিয়ার ছেলে হিরা মিয়া (১৮) । সুব্রত বলেন নিজের মানবিকতা বোধ থেকেই চেষ্টা করেছি মাত্র, বাঁচানোর মালিক সৃষ্টিকর্তা ।